★ राजाने निश्चय किया कि अब खुद उसे किसी आदमीकी खोज करनी चाहिये। शिकार खेलनेके बहाने राजा दिन-दिन भर इधर-उधर घूमने लगा। सातवें दिन एक जंगल में एक आमके वृक्षके नीचे राजा ने भक्त दत्तात्रेयजी को चुपचाप बैठे देखा। राजाने सोचा- जैसे भी हो, इसे ले चलना चाहिये। झूठ बोलूंगा, जालसाजी करूँगा, लेकिन इस लड़के का बलिदान जरूर दूंगा। राजाके लिये दफा ४२० है नहीं। मालूम होता है कि यह लड़का किसी बातपर माता-पिता से रूठकर यहाँ आ बैठा है। पचास रुपये मासिक की नौकरीका लोभ ही इसे मेरे महल तक पहुँचाने का साहस रखता है। सत्ययुग में भी कलियुग रहता है, कलियुगमें भी सत्ययुग रहता है। चारों में चारों हैं। भक्तके पास राजाने घोड़ा खड़ा कर दिया और उससे बातचीत शुरू की।